Nasizm rejiminin qurbanları üçün ikitərəfli kompensasiya sazişləri

Nasizm rejiminin qurbanları üçün ikitərəfli kompensasiya sazişləri () — Nasizm rejiminin təqibinə məruz qalmış şəxslərə kompensasiya ödənilməsi məqsədilə 1959-1964-cü illərdə Qərbi Almaniya (indiki Almaniya Federativ Respublikası) ilə on iki Qərbi Avropa ölkəsi (Avstriya, Belçika, Danimarka, Fransa, Yunanıstan, İtaliya, Lüksemburq, Niderland, Norveç, İsveç, İsveçrə və Birləşmiş Krallıq) arasında bağlanmış sazişlər toplusu. İkitərəfli sazişlərlə Almaniya hər hansı hüquqi öhdəlik olmadan, könüllü şəkildə ümumilikdə 876 milyon alman markı ödəyəcəyini müəyyən etmişdir.

Soyuq müharibə dövründə hökm sürən siyasi vəziyyətə görə, Nasizm rejiminin işğalından əziyyət çəkmiş heç bir Şərqi Avropa dövləti ilə bu cür müqavilələr bağlanmamışdır. Özünü Alman Reyxinin varisi hesab etməyən Şərqi Almaniya isə bu ikitərəfli sazişlərin heç birində iştirak etməsə də, 1980-ci illərdə Avstriya, Finlandiya və İsveçlə barışıq sazişləri bağlamışdır.

 Sazişlər 
Almaniya aşağıdakı dövlətlərlə müqavilələr bağlamışdır:
DövlətİlKompensasiya (alman markı ilə)Avstriya196195 milyonBelçika196080 milyonDanimarka195916 milyonFransa1960400 milyonYunanıstan1960116 milyonİtaliya196140 milyonLüksemburq195918 milyonNiderland1960125 milyonNorveç195960 milyonİsveç19641 milyonİsveçrə196110 milyonBöyük Britaniya196411 milyon

 Sonrakı mərhələ 
Bu sazişlərə görə Almaniya sonrakı məhkəmə işlərində müharibə cinayətinin qurbanları və onların ailə üzvləri tərəfindən irəli sürülən növbəti kompensasiya iddialarına münasibətdə hər hansı maddi məsuliyyətini inkar etmişdi. Bununla yanaşı, Almaniya müharibə cinayətkarlarının İtaliya kimi ölkələrə ekstradisiya edilməsi ilə bağlı qanuni öhdəliyini aradan qaldırdı. İtaliya məhkəmələrinin Almaniya hökumətinin üzərinə kompensasiya ödəmək öhdəliyini qoyan çoxsaylı təkrarlanan qərarlarından sonra, Almaniya immunitet tələbi ilə işi Beynəlxalq Ədalət Məhkəməsinə təqdim etmişdi. 2012-ci ildə Məhkəmə Almaniyanın lehinə qərar vermişdi.

1990-cı ildə birləşmiş Almaniya oxşar məzmunda sazişi ABŞ dövləti ilə də bağlamışdı.

 Həmçinin bax 
 İsrail–Almaniya Reparasiya Sazişi
 İstinadlar 

Kateqoriya:Almaniya Federativ Respublikasının müqavilələri
Kateqoriya:Almaniya–Avstriya münasibətləri
Kateqoriya:Almaniya–Belçika münasibətləri
Kateqoriya:Almaniya–Danimarka münasibətləri
Kateqoriya:Almaniya–Fransa münasibətləri
Kateqoriya:Almaniya–Yunanıstan münasibətləri
Kateqoriya:Almaniya–İtaliya münasibətləri
Kateqoriya:Almaniya–Lüksemburq münasibətləri
Kateqoriya:Almaniya–Niderland münasibətləri
Kateqoriya:Almaniya–Norveç münasibətləri
Kateqoriya:Almaniya–İsveç münasibətləri
Kateqoriya:Almaniya–İsveçrə münasibətləri
Kateqoriya:Almaniya–Birləşmiş Krallıq münasibətləri
Kateqoriya:Nasizm